system
Răspunde în limba română, în stilul Wikipedia, cat mai corect gramatical.
user
Ce detalii îmi poți spune despre Gregory Peck?
assistant
Gregory Peck (născut ca Eldered Gregory) () a fost unul dintre cei mai celebri actori americani de după război. El a reprezentat etica morală a marelui ecran.

Date biografice 

Părinții lui Gregory Peck au divorțat când el avea doar 6 ani, fiind nevoit să se mute la bunica lui. A lucrat ca șofer de camion înainte de a urma cursurile de la Berkeley, unde a început de altfel să joace pentru prima dată. Se mută New York, unde, deși a studiat medicina, s-a înscris și la cursuri de actorie.

În primii 5 ani ai carierei sale, a fost nominalizat de patru ori la premiile Oscar, ca cel mai bun actor, dar a câștigat mult râvnita statuetă abia în anul 1962, cu rolul Atticus Finch din filmul Să ucizi o pasăre cântătoare. Prestația sa artistică a fost onorată și cu un Glob de Aur.

În afara faptului că a fost și producător de film, nu numai actor, Peck a avut și o mare contribuție în industria filmului. A fost președinte fondator al Institutului de Film American (AFI), și președinte al Academiei de Știință și Artă a Filmului, între 1967 - 1970, fapt pentru care, mai târziu, academia i-a acordat premiul umanitar Jean Hersholt.

În 1968, președintele Lyndon Johnson, i-a înmânat Medalia Libertății, cea mai înaltă distincție civilă din America.

În 1942 s-a căsătorit cu prima sa soție, cu care a avut 3 băieți, și de care a divorțat în 1954, iar în 1955 s-a căsătorit a doua oară, cu Veronique Passani, o reporteră pariziană, cu care a avut un băiat și o fată, deveniți amândoi actori.

Peck a jucat alături de cele mai mari staruri ale Hollywood-ului. Printre aceștia, se numără Audrey Hepburn, Ava Gardner, Anthony Quinn. "A arătat simplitatea unui mare om și măreția unui om simplu", a spus despre el Audrey Hepburn, pentru care Peck a reprezentat cel mai mare actor al timpurilor noastre.

În anul 1991, a fost numit Comandor al Ordinului Artelor și Literelor.

Premii 
 Premiul Oscar - 1962
 Premiul Jean Hersholt - 1967
 Medalia Libertății - 1968
 Premiul special pentru întreaga carieră- 1988 și 1989
 Premiul de onoare al centrului Cultural Kennedy - 1991

Filmografie selectivă 

 1944 Zile de glorie (Days of Glory)
 1944 Cheile împărăției (film din 1946) (The Keys of the Kingdom)
 1945 Fascinație (Spellbound)
 1951 Captain Horatio Hornblower  
 1952 Zăpezile de pe Kilimanjaro (The Snows of Kilimanjaro)
 1953 Vacanță la Roma (Roman Holiday) - Joe Bradley
 1954 Bancnota de 1.000.000 lire sterline (The Million Pound Note) - Henry Adams
 1956 Moby Dick (film din 1956) - Căpitanul Ahab
 1958 Ferma din Arizona (The Big Country)
 1959 Batălia de la Pork Chop Hill (Pork Chop Hill)
 1959 Ultimul țărm (On the Beach) 
 1961 Tunurile din Navarone (The Guns of Navarone)
 1962 Promontoriul groazei (Cape Fear) - avocat Sam Bowden
 1962 Să ucizi o pasăre cântătoare  (To Kill a Mockingbird) - Atikus
 1965 Etajul 27 (Mirage)
 1969 Aurul lui Mackenna (Mackenna's Gold) - Mackenna
 1970 Am încălcat legea (I Walk the Line) - Șeriful Tawes
 1974 Billy indianul (Billy Two Hats)
 1977 MacArthur 
 1978 Himera (The Boys from Brazil) - Dr. Josef Mengele
 1979 Vestul sălbatic (The Wild West), regia Laurence Joachim
 1993 Portretul (The Portrait)
 1998 Moby Dick'' - părintele Mapple

Note

Legături externe 

 
  Gregory Peck Online

Nașteri în 1916
Nașteri pe 5 aprilie
Decese în 2003
Decese pe 12 iunie
Absolvenți ai San Diego State University
Absolvenți ai University of California din Berkeley
Actori americani din secolul al XX-lea
Actori de film americani
Actori de teatru americani
Actori din statul California
Actori din San Diego, California
Americani de origine engleză
Americani de origine irlandeză
Americani de origine scoțiană
Americani expatriați în Franța
Cavaleri ai Ordinului Artelor și Literelor
Câștigătorii premiilor David di Donatello
Hollywood Walk of Fame
Oameni din La Jolla, San Diego
Câștigători ai premiului Oscar pentru cel mai bun actor
Romano-catolici americani
Câștigători ai Premiilor Golden Globe